CELEX: 32006R0491
Language: lt
Date: 2006-03-27 00:00:00
Title: 2006 m. kovo 27 d.  Komisijos reglamentas (EB) Nr. 491/2006, iš dalies keičiantis Reglamentą (EB) Nr. 2375/2002, atidarantį trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatantį jų administravimą bei nukrypstantį nuo Tarybos reglamento (EEB) Nr. 1766/92

28.3.2006   
            
            
               LT
            
            
               Europos Sąjungos oficialusis leidinys
            
            
               L 89/3
            
         
      KOMISIJOS REGLAMENTAS (EB) Nr. 491/2006
   2006 m. kovo 27 d.
   iš dalies keičiantis Reglamentą (EB) Nr. 2375/2002, atidarantį trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatantį jų administravimą bei nukrypstantį nuo Tarybos reglamento (EEB) Nr. 1766/92
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 12 straipsnio 1 dalį,
   kadangi:
   
               (1)
            
            
               Atsižvelgiant į patirtį, įgytą taikant Komisijos reglamentą (EB) Nr. 2375/2002 (2), reikėtų patikslinti ir supaprastinti kai kurias minėto reglamento nuostatas. Siekiant pagerinti pagal šią tarifinę kvotą vykdomo importo monitoringą, kiekvienai kvotos daliai būtina suteikti eilės numerį. Taip pat reikėtų priminti, kad importo licencijų prašymai pateikiami remiantis Komisijos reglamentu (EB) Nr. 1291/2000 (3) ir kad paraiškos pateikėjas turi pateikti užstatą licencijos paraiškos pateikimo dieną.
            
         
               (2)
            
            
               Siekiant užtikrinti, kad tas pats ekonominės veiklos vykdytojas importuotų realius paraiškoje nurodytus kiekius, reikėtų patikslinti ekonominės veiklos vykdytojui taikomą reikalavimą – pagal eilės numerį ir per atitinkamą savaitę pateikti tik vieną importo licencijos prašymą ir numatyti nuobaudas už šio reikalavimo nesilaikymą.
            
         
               (3)
            
            
               Siekiant modernizuoti administravimo sistemą, reikėtų numatyti, kad Komisijai reikalinga informacija būtų perduodama elektroniniu būdu.
            
         
               (4)
            
            
               Siekiant pagerinti pagal tarifinės kvotos dalį, skirtą trečiosioms šalims, išskyrus Jungtines Valstijas ir Kanadą, vykdomo importo monitoringą, importo licencijos prašyme ir importo licencijoje turi būti nurodoma tik viena kilmės šalis.
            
         
               (5)
            
            
               Šiame reglamente numatytos priemonės atitinka Javų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2375/2002 iš dalies keičiamas taip:
   
               1)
            
            
               3 straipsnio 1 dalis pakeičiama taip:
               „1.   Visa importo tarifinė kvota padalijama į tris dalis:
               
                           a)
                        
                        
                           tarifinės kvotos I dalis (eilės numeris 09.4123): 572 000 tonų skiriama Jungtinėms Valstijoms,
                        
                     
                           b)
                        
                        
                           tarifinės kvotos II dalis (eilės numeris 09.4124): 38 000 tonų skiriama Kanadai,
                        
                     
                           c)
                        
                        
                           tarifinės kvotos III dalis (eilės numeris 09.4125): 2 371 600 tonų skiriama kitoms trečiosioms šalims.“;
                        
                     
         
               2)
            
            
               Įterpiamas šis 4a straipsnis:
               „4a straipsnis
               Ekonominės veiklos vykdytojas gali pateikti tik vieną licencijos paraišką pagal vieną eilės numerį ir per savaitę remiantis 5 straipsnio 1 dalimi. Jeigu ekonominės veiklos vykdytojas pateikia daugiau nei vieną paraišką, jos visos yra atmetamos, o paraiškų pateikimo metu pateiktas užstatas lieka atitinkamai valstybei narei.“;
            
         
               3)
            
            
               5 straipsnis iš dalies keičiamas taip:
               
                           a)
                        
                        
                           1 dalis pakeičiama taip:
                           „1.   Importo licencijų paraiškos pateikiamos valstybių narių kompetentingoms institucijoms kiekvieną pirmadienį ne vėliau kaip iki 13 val. (Briuselio laiku). Licencijos paraiška pateikiama valstybės narės, kurioje paraiškos pateikėjas yra įregistruotas PVM mokėtoju, kompetentingai institucijai. Pagal Reglamento (EB) Nr. 1291/2000 15 straipsnio 2 dalį paraiškos pateikėjas pateikia užstatą, kurio dydis nustatytas šio reglamento 10 straipsnyje.
                           Kiekvienoje licencijos paraiškoje nurodomas kiekis, kuris negali viršyti turimo kvotos dalies ar atitinkamos dalies dalies kiekio.
                           Importo licencijos prašyme ir importo licencijoje turi būti nurodoma tik viena kilmės šalis.“;
                        
                     
                           b)
                        
                        
                           2 dalyje žodis „faksu“ pakeičiamas žodžiais „elektroniniu būdu“;
                        
                     
                           c)
                        
                        
                           3 dalis pakeičiama taip:
                           „3.   Jeigu visų nuo laikotarpio pradžios suteiktų kiekių ir 2 dalyje nurodyto kiekio suma viršija aptariamos kvotos dalies kiekį ar dalies dalį, Komisija ne vėliau kaip trečią darbo dieną nuo paraiškų pateikimo datos nustato skyrimo koeficientus, kurie taikomi prašomiems skirti kiekiams“;
                        
                     
                           d)
                        
                        
                           4 dalis pakeičiama taip:
                           „4.   Pritaikius pagal 3 dalį nustatytus sumažinimo koeficientus, jeigu jie buvo taikyti, ketvirtą darbo dieną nuo paraiškos pateikimo dienos valstybių narių kompetentingos institucijos išduoda importo licencijas, kuriose nurodyti kiekiai atitinka kiekį, kurio Komisijos buvo prašoma pagal 2 dalį.
                           Importo licencijų išdavimo dieną ne vėliau kaip 18 valandą Briuselio laiku kompetentingos institucijos elektroniniu būdu Komisijai praneša apie bendrą kiekį, kuris apskaičiuojamas sudėjus kiekius, kuriems tą dieną buvo išduotos importo licencijos, naudojantis priede pateiktu pranešimo pavydžiu.“;
                        
                     
         
               4)
            
            
               Priedas pakeičiamas šio reglamento priedu.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. kovo 27 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 270, 2003 10 21, p. 78. Reglamentas su pakeitimais, padarytais Komisijos reglamentu (EB) Nr. 1154/2005 (OL L 187, 2005 7 19, p. 11).
   
      (2)  OL L 358, 2002 12 31, p. 88. Reglamentas su paskutiniais pakeitimais, padarytais Reglamentu (EB) Nr. 777/2004 (OL L 123, 2004 4 27, p. 50).
   
      (3)  OL L 152, 2000 6 24, p. 1. Reglamentas su paskutiniais pakeitimais, padarytais Reglamentu (EB) Nr. 410/2006 (OL L 71, 2006 3 10, p. 7).
   
      PRIEDAS
      
         
            „PRIEDAS
            5 straipsnio 2 ir 4 dalyse minėtas pranešimo pavyzdys
            Reglamentu (EB) Nr. 2375/2002 atidaryta paprastųjų kviečių importo kvota
            
                         
                     
                     
                        Savaitė nu ... iki ...
                     
                  
               
            
                        Kvotos dalis
                     
                     
                        Eilės numeris
                     
                     
                        Ekonominės veiklos vykdytojo numeris
                     
                     
                        Prašomas kiekis (t)
                     
                     
                        Kilmės šalis
                     
                     
                        Suteiktas kiekis (t) (1)
                        
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Bendras prašomas kiekis (t):
                     
                  
                        Bendras suteiktas kiekis (t) (1):
                     
                  
      
      
         (1)  Pildomas tik Reglamento (EB) Nr. 2375/2002 5 straipsnio 4 dalyje paminėto pranešimo atveju.“